Eramet
Store norske leksikon,Økonomi og næringsliv,Næringsliv,Bedrifter og personer,Internasjonale bedrifter og varemerker
Eramet er et fransk metallindustrikonsern som er ledende innen utvinning og produksjon av nikkel og mangan og fremstilling av nikkel- og manganlegeringer og spesialstål. Konsernet har nikkelgruver i Ny-Caledonia og mangangruver i Gabon. Eramet er en av verdens største produsenter av manganlegeringer og en av verdens ledende leverandører av høyverdig manganmalm.
I 2020 hadde konsernet en omsetning på omtrent 3,5 milliarder euro og rundt 13 000 ansatte i 20 land. Eramet i Norge Eramet overtok 1999 manganproduksjonen til Elkem, med norske verk i Sauda og Porsgrunn. Anlegget i Sauda er med sine to 40 MW-ovner og raffineringsanlegg det største ferromangan-verket i Nord-Europa. Eramet kjøpte i 2009 også smelteverks- og kraftproduksjon til Tinfos AS, med verkene i Kvinesdal og Tyssedal. Virksomheten omfattet dermed også produksjon av jern og ferrolegeringer.I 2019 hadde den norske avdelingen en omsetning på 6,5 milliarder kroner og rundt 500 ansatte i Norge. Les mer i Store norske leksikon Eramet Norway Porsgrunn Eksterne lenker Eramets nettsider Eramet Norges nettsider